Temeljem članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/06, 150/11, 144/12 i 19/13) i članka 32. Statuta Općine Ivanska („Službeni vjesnik“ broj 01/13 i11/13) Općinsko vijeće Općine Ivanska, na svojoj 10.sjednici održanoj 19.rujna 2014. godine donijelo je slijedeću:

**ODLUKU**

**o prikupljanju ponuda radi izvođenja prve faze radova radi sanacije odlagališta na području općine Ivanska“ Križic Srijedska“**

Članak 1.

Temeljem Ugovora o korištenju sredstava Fonda za neposredno sudjelovanje Fonda u sufinanciranju programa sanacije odlagališta komunalnog otpada „Križic – Srijedska“Općina Ivanska kao korisnik obvezala se provesti program sanacije odlagališta sukladno preuzetim obvezama iz ugovora, a uz sufinanciranje od strane Fonda.

Sukladno potpisanom ugovoru, radovi na sanaciji odlagališta komunalnog otpada „Križic – Srijedska“ odvijati će se u 3 (tri) faze.

Članak 2.

 Predmet ponuda je izvođenje prve faze radova na sanaciji odlagališta komunalnog otpada „Križic – Srijedska“ u vrijednosti 475.625,00 kuna.

Članak 3.

 S obzirom na iznos naveden u članku 2. ove Odluke i na odredbu članka 48. stavak 2. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/06, 150/11, 144/12 i 19/13) kojom su određeni iznosi do kojih načelnik općine kao izvršno tijelo može samostalno donositi odluke koje se tiču imovine Općine Ivanska, općinsko vijeće Općine Ivanska donosi ovu odluku o prikupljanju ponuda za izvođenje radova radi sanacije odlagališta komunalnog otpada „Križic-Srijedska“.

Članak 4.

 Ovlašćuje se načelnik Općine Ivanska da potpiše svu dokumentaciju potrebnu za prikupljanje ponuda radi izvođenja radova radi sanacije odlagališta komunalnog otpada „Križic-Srijedska“, dok će odluku o najpovoljnijem ponuditelju donijeti općinsko vijeće općine Ivanska kao predstavničko tijelo općine.

Članak 5.

Ova odluka stupa na snagu osmog dana od dana o objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa: 351-01/14-01/2

Urbroj:2110/02-01-14-11

Ivanska,19. rujna 2014.

PREDSJEDNICA:

 Ivana Peršić v.r.